**คำประกาศคุ้มครองข้อมูลส่วนบุคคล สำหรับการประชุมสามัญผู้ถือหุ้นประจำปี 2568**

บริษัท โนวา ออร์แกนิค จำกัด (มหาชน) (“บริษัทฯ”) ขอแจ้งข้อมูล ดังต่อไปนี้แก่ผู้ถือหุ้น ผู้รับมอบฉันทะและบุคคลที่เกี่ยวข้องเพื่อปฏิบัติตามพระราชบัญญัติคุ้มครองข้อมูลส่วนบุคคล พ.ศ. 2562 (“กฎหมายคุ้มครองข้อมูลส่วนบุคคล”)

**1. ข้อมูลส่วนบุคคลที่มีการเก็บรวบรวม**

บริษัทฯ จำเป็นต้องเก็บรวบรวมข้อมูลส่วนบุคคลของท่าน ได้แก่ ชื่อ นามสกุล ที่อยู่ หมายเลขโทรศัพท์ ภาพถ่าย เสียง เลขบัตรประจำตัวประชาชน เลขทะเบียนผู้ถือหลักทรัพย์ข้อมูลเกี่ยวกับการใช้งานระบบอิเล็กทรอนิกส์ เช่น อีเมล (Email) และหมายเลขไอพี (IP Address) สำหรับกรณีการประชุมออนไลน์ เพื่อการพิสูจน์ตัวตน บริษัทฯ อาจต้องขอสำเนาเอกสารระบุตัวตน เช่น บัตรประจำตัวประชาชน หรือเอกสารอื่น ซึ่งอาจมีข้อมูลส่วนบุคคลที่มีความอ่อนไหว (sensitive data) เช่น ศาสนา บริษัทฯ จึงขอให้ท่านขีดฆ่าหรือปิดทึบข้อมูลส่วนบุคคลที่มีความอ่อนไหวดังกล่าว หากท่านมิได้ดำเนินการดังกล่าว บริษัทฯ ถือว่าท่านอนุญาตให้บริษัทฯ ปกปิดข้อมูลนั้น โดยเอกสารดังกล่าวมีผลสมบูรณ์และบังคับใช้ได้ทุกประการ หากบริษัทฯ ไม่สามารถปกปิดข้อมูลนั้นได้เนื่องจากข้อจำกัดบางประการ บริษัทฯ ขอยืนยันว่าการดำเนินการดังกล่าวเป็นไปเพื่อการพิสูจน์ตัวตนเท่านั้น โดยบริษัทฯ ไม่มีความประสงค์ที่จะเก็บรวบรวมหรือใช้ข้อมูลส่วนบุคคลที่มีความอ่อนไหวนั้น

บริษัทฯ จะมีการบันทึกและถ่ายทอดภาพและเสียงในการประชุมนี้เพื่อประโยชน์โดยชอบด้วยกฎหมายและประโยชน์ของผู้ถือหุ้น

**2. การเก็บรวบรวมข้อมูลส่วนบุคคล**

กรณีการเก็บรวบรวมข้อมูลส่วนบุคคลจากเจ้าของข้อมูลโดยตรง บริษัทฯ จะดำเนินการเท่าที่จำเป็นตามวัตถุประสงค์ที่ระบุไว้โดยแจ้งชัดเท่านั้น ทั้งนี้บริษัทฯ อาจรวบรวมข้อมูลส่วนบุคคลจากแหล่งอื่น ได้แก่นายทะเบียนหลักทรัพย์หรือศูนย์รับฝากหลักทรัพย์แห่งประเทศไทย (TSD) เฉพาะในกรณีจำเป็นด้วยวิธีการตามที่กฎหมายกำหนด

**3. วัตถุประสงค์ในการเก็บรวบรวม ใช้ และเปิดเผยข้อมูลส่วนบุคคล**

บริษัทฯ เก็บรวบรวม ใช้และเปิดเผยข้อมูลส่วนบุคคลของท่านตามวัตถุประสงค์ในการเรียกและจัดให้มีการประชุมสามัญผู้ถือหุ้นประจำปี 2568 ตามที่กฎหมายกำหนด ทั้งนี้บริษัทฯ จะเก็บรวบรวม ใช้ และเปิดเผยข้อมูลส่วนบุคคลของท่านและผู้ที่ท่านกล่าวอ้างถึง เช่น ผู้ได้ร้บการเสนอชื่อเพื่อพิจารณาเข้ารับการเลือกตั้งเป็นกรรมการบริษัทฯ ตามที่กฎหมายคุ้มครองข้อมูลส่วนบุคคลให้อำนาจในการเก็บรวบรวมได้โดยไม่ได้รับความยินยอม เพื่อประโยชน์โดยชอบด้วยกฎหมายของบริษัทฯ หรือของบุคคลหรือนิติบุคคลอื่น หรือการปฏิบัติตามกฎหมายของบริษัทฯ โดยกรณีของผู้ที่ท่านกล่าวอ้าง บริษัทฯ ขอเรียนว่าท่านมีหน้าที่ตามกฎหมายในการแจ้งให้เจ้าของข้อมูลส่วนบุคคลทราบถึงคำประกาศคุ้มครองข้อมูลส่วนบุคคลฉบับนี้ด้วย

**4. ระยะเวลาการจัดเก็บและรักษาความปลอดภัยข้อมูลส่วนบุคคล**

บริษัทฯ จะเก็บรักษาข้อมูลส่วนบุคคลของท่านเป็นระยะเวลาเท่าที่จำเป็น เพื่อวัตถุประสงค์ซึ่งได้ระบุไว้ในคำประกาศฉบับนี้ โดยมี

การกำหนดมาตรการการรักษาความมั่นคงปลอดภัยของข้อมูลที่เหมาะสมและเข้มงวด

กรณีที่ไม่สามารถระบุระยะเวลาการเก็บรักษาข้อมูลส่วนบุคคลได้ชัดเจน บริษัทฯ จะเก็บรักษาข้อมูลไว้ตามระยะเวลาที่อาจคาดหมายได้ตามมาตรฐานของการเก็บรวบรวม เช่น อายุความทั่วไปสูงสุด 10 ปี

**5. สิทธิของท่านในฐานะเจ้าของข้อมูลส่วนบุคคล**

ท่านมีสิทธิเกี่ยวกับข้อมูลส่วนบุคคลของท่านตามที่กำหนดไว้โดยกฎหมายคุ้มครองข้อมูลส่วนบุคคลได้แก่ สิทธิการถอนความยินยอม สิทธิการขอเข้าถึงการคัดสำเนาและเปิดเผยการได้มาซึ่งข้อมูล สิทธิการขอแก้ไขและทำให้ข้อมูลเป็นปัจจุบัน สิทธิการขอลบทำลายหรือทำให้ข้อมูลไม่สามารถระบุตัวตนได้ สิทธิการขอระงับใช้ข้อมูล สิทธิการขอให้ส่งหรือโอนข้อมูล สิทธิร้องเรียนการไม่ปฏิบัติตามกฎหมาย สิทธิการคัดค้านการเก็บรวบรวม ใช้ หรือเปิดเผยข้อมูลและสิทธิการรับทราบการแก้ไขเปลี่ยนแปลงแบบแจ้งข้อมูลส่วนบุคคล

**6. การเปิดเผยข้อมูลส่วนบุคคลกับบุคคลอื่นหรือหน่วยงานอื่น**

บริษัทฯ อาจจำเป็นต้องเปิดเผยข้อมูลส่วนบุคคลให้แก่บุคคล นิติบุคคล หรือหน่วยงานราชการอื่น เท่าที่จำเป็นเพื่อดำเนินการตามวัตถุประสงค์ที่ระบุในคำประกาศฉบับนี้ เช่น ผู้ให้บริการระบบเทคโนโลยี หน่วยงานกำกับดูแล หน่วยงานภาครัฐหรือตามคำสั่งเจ้าหน้าที่ผู้มีอำนาจ

นอกจากนี้บริษัทฯอาจต้องเปิดเผยข้อมูลส่วนบุคคลของท่านสู่สาธารณะในกรณีที่กฎหมายหรือหลักการกำกับดูแลกิจการที่ดีกำหนด เช่น รายงานการประชุมผู้ถือหุ้น เป็นต้น

**7. วิธีการติดต่อ**

กรณีมีข้อสงสัยหรือต้องการสอบถามรายละเอียดเพิ่มเติมเกี่ยวกับการคุ้มครองข้อมูลส่วนบุคคล โปรดติดต่อ บริษัท โนวา ออร์แกนิค จำกัด (มหาชน) 468 ซอยพระราม2 ซอย60 แสมดำ บางขุนเทียน กทม. 10150 อีเมล: info@nova-organic.com or secretary@novaorganic.com

นอกจากนี้ท่านสามารถติดต่อเจ้าหน้าที่คุ้มครองข้อมูลส่วนบุคคลได้ที่เบอร์โทร: 02-4171130 ต่อ 333